
Sergotar 


Şehîdên Kurdistanê 



H erçend ku PDKÎ roja 10'ê 
Xakelêweyê, rast roja bi- 
darvekirina pêşewa Qazîmi- 
hemed wekî roja şehîdên Kurdis- 
tanê diyarî kiriye, û di vê rojê de, 
rêz ji ked û tekoşîna bi salan ya wan 
pêşmergeyan girtî ye ku canê xwe 
di riya armancên hizb û gel de gorî 
kirine, lê PDKÎ li ser vê baweriyê ye 
ku Pêşewa Qazîmihemed ne tenê 
avakerekî PDKÎ bûye, belkû ew se- 
rok û serkirdeyekî neteweyî bûye, 
ku azadî û rizgariya neteweya Kurd 
li her çar perçeyên Kurdistanê hêvî 
û xweziyên wî rêberê leheng bûne. 


Lewra wî di vê qonaxa hestiyar de, 
û di demekê ku dikarîxwe ji mirinê 
jî rizgar bike, xelkê xwe bi tenê ne- 
hêla û jiyan û riha xwe kire goriyê 
armancên buhagiran ên gelê xwe. 
Lewra ew wekî yekemîn serkomarê 
Kurd li Kurdistanê, ku xwe kiriye 
qurbaniyê neteweya xwe, hêjayî 
rêzgirtineke bê sînor e. 


Bê guman diyarîkirina roja 
şehîdkirina wî wekî roja şehîdên 
her çar parên Kurdistanê, dikare 
hurmetgirtineke baş ji wî û hemû 
şehîdên riya rizgariya Kurd û Kurd- 
istanê be. Ew rêberê ku di wê ser- 
demê de, ew qas demokrat, xelkî, 
neteweyî û mirovdost be, bi bê ber- 
çavgirtina berjewendiyên takekesî, 
yan hizbî, ew rêberekî bê hempa li 
gorî dema xwe ye. 


Hewce ye ku hemû hêz û aliyên si- 
yasî, rêzgirtina ji şehîdên xwe, tenê 
di çarçoveyeke teng ya hizbî de ne- 
hêlin, jiber ku şehîd û rûmeta wan 
gellek ji vê yekê meztir e ku sînor 
jêre bihên danîn. Bi hêviya vê ku 
rojekê em şahidê yek helwestiya 
hemû hêz û aliyên siyasî ên Kurd 
li ser diyarîkirina roja şehîdkirina 
Pêşewayê Kurd Qazîmihemed wekî 
roja şehîdên Kurdistanê bin. Her- 
wisa di vê rojê de hemû bi hevre 
şehîdên xwe yên cangorî bi bîr 
bînin, û di vê rojê de, di gel mal- 
batên wan peymana domandina 
riya wan ya pîroz nû bikin. Jiber ku 
xelata herî baş bo şehîdan doman- 
dina riya wan e. 



Civîna Mistefa Hicrî tevî malbatên şehîdan 


R oj Yekşemî 30'ê Adar 
a 2014'an (10'ê Xake- 
lêweya 1393], Mistefa Hi- 
crî sekreterê giştîyê PDKÎ 
ligel hejmarek ji malbatên şehîdên 
rêya rizgariya Kurd û Kurdistanê 
kom bû. 

Hicrî di vê civînê de keyfxweşiya 
xwe ji dîtina malbatên şehîdan eyan 
kir, û li ser rewşa niha ya Kurdis- 
tanê û nêzîkbûna rizgariya yekcari- 
ya gelê me di vê para Kurdistanê de 
axavtin kir û got: "Dibe em hemû 
rojekê weke roja şehîdan bizanin, 
çimkî tu rojekê salê nebûye ku 
xortên xebatkarên Kurd xwîna xwe 
li ser axa kurdistanê nerêjandibin, 
û eva jî me tîne ser vê bawerê ku 
heya gehîştin bi armancên şehîdên 
xwe, em dirêjederê rêya wan bin. 


Sekreterê giştî yê PDKÎ got: 
"Rizgarbûna beşek ji Kurdis- 
tanê û bidestvehatina mafê 
Kurdan li çendîn parên din 
ên Kuridstanê û dilxweşiya 
wan hevwelatiyên kurd li 
wan cihan ku bi mefên xwe 
şad bûne, cihê dilxweşiyê bo 
piraniya neteweya kurd û 
bixasmanî kurdên rojhelatê 

ye" 

Herwiha Mistefa Hicrî eva jî 
got: "Di beşa din a Kurdis- 
tanê de ku rejîma Îslamî ya 
îranê deshilatdariya wî bi 
ser de zal e, gelê Kurd hêşta 
tepeser dike û niha bi tund 
kirina givaşan bo ser hem- 
welatiyan û çalakvanan, tirsa 
xwe ji hilweşanê derdixe". 

Birêz Mistefa Hicrî 



Doma R: 1 

Beşa yekemîn a rêûresmê bi rêjeya 
leşkerî ya hêza pêşmergeyên Kurd- 
istanê bo ser cimata şehîdan dest 
pê kir, û li ser goristana şehîdan du 
sirûd bi navên "Şehîdan" û "Merêjin 
bom firmêskî xem" ji aliyê hêza 
pêşmerge ve hat xwendin, û pişter 
rêzdar Mistefa Hicrî li gel Zeyneb 
Pêrewan xwîşka şehîd "îzet Pêr- 
ewan" qevdeke gulan li ser gora 
şehîdan danîn. 

Piştre pêşangeha nîgarên şehîdên 
PDK îranê ji aliyê Mistefa Hicrî 
sekreterê giştî yê PDKÎ û xanima 
Wilê Celalî xwîşka şehîd Setar Cel- 
alî ve hat vekirin. 

Di beşa duyem a rê û resmê de ku 
li hola merasimên PDK îranê de 
birêve çû, di destpêkê de sirûda 
neteweyî a "Ey Reqîb" hate xwandin 
û piştre çend deqeyek bêdengî bo 
rêzgirtina ji canê paqij ên şehîdên 
Kurdistanê hat ragehandin. 

Paşan peyama komîsiyona Kome- 
layetî ji aliyê Tahir Mehmûdî En- 
damê Komîteya Nawendî ya PDK 
îranê ve hat pêşkeşkirin. 

Piştre sirûdeke şoreşgerane ji aliyê 


kora mûzîkê ya PDKÎ ve hat xwen- 
din, û di dirêjahiyê de, peyama 
hevbeş a rêxistinên Ciwanan, Jinan 
û Xwendekarên Demokrat ên Kurd- 
istana îranê ji aliyê Şemal Terxîbî 
endamê heyeta birêveberiya yekî- 
tiya Xwendekaran ve hat xwendin. 

Di dirêjahiya rêûresmê de peyama 
Partiya Şiyoî ya Kurdistanê ji aliyê 
Ebû Tara endamê Mekteba Siyasî 
ya vê partiyê ve hat pêşkeşkirin. 
Herwisa pexşanek ji aliyê Ehmed 
Şêrbegî ve ku taybet bo rêûresmê 
hatibû şandin, hate pêşkeşkirin. 

Paşan sirûdeke din a şoreşgerane 
bi navê "Xwîna Xakelêwe" ji aliyê 
Xolam Fatihî û bi alîkariya kora 
mûzîka PDKÎ ve hat xwandin û 
paşan pexşanek bi navê "Hes- 
tanewe" ji aliyê "Dilniya Pîrî" keça 
şehîd "Cemşîd Pîrî" ve pêşkeşî ama- 
debûyiyên rêûresmê hat kirin. 

Herwisa hejmarek peyam bi destê 
rêveberiya rêûresmê gihîştibûn ku 
navên wan bi vî awayî ye: Partiya 
Şiyoî a Kurdistanê, komîta qezaya 
Koyê 

Partiya Demokrat a Kurdistanê, 
lêjneya devera Koyê 


Komeleya Şoreşgerên Zehmetkêşan 
a Kurdistana îranê 

Hêjayî basê ye ku deqa peyama 
Komîsyona Civakî a PDKÎ bi boneya 
10'ê Xakelêwe, di rûpelên sê û çar 
de hatiye bilavkirin. 


Doma peyama PDKÎ bo 
BDP 

para Kurdistanê de. Bi vê 
boneyê ve, li ser navê Mek- 
teba Siyasî ya partiya xwe, 
em pîrozbahiyên herî germ 
li we dikin, û ji riya we ve 
jî, pîrozbahiyên xwe ji bo 
hemû berbijarên serkevtî û 
bi giştî partiya we dişînin. 
Em hêvî dikin ku hûn di 
riya xizmetkirina bi gel û 
welat de serkevtî bin. 

PDKÎ 

Deftera Siyasî 
01.04.2014 (12.01.1393) 

Deqa peyama Komîsyona Civakî a PDKÎ bi boneya roja 10'ê Xakelêwe 


en 


ser- 

ên 


X elkê tekoşer 
Kurdistanê! 
Malbatên 
bilind 

şehîdan! 

Mêhvanên rêzdar! 


Endamên rêzdar ên 
rêberatiya PDKÎ û kadr û 
pêşmergeyên hêja! 


Tahir Mehmûdî berpirsê Komîsyona Civakî: PDKI tu 

carî neçemiya û pişta xwe li jêr barê 
vê xema giran de rast kir". 


îro roja 10'ê Xakelêwe, roja şehîdên 
Kurdistanê ye. Lewra em li vir li 
dewra hev kom bûne, da ku rêz ji 
şehîdên Kurdistanê bigrin, û yad û 
bîra Pêşewa Qazîmihemed û hevalên 
wî û hemû şehîdên Kurdisanê ku ji- 
yana xebatkarane û mirina serfira- 
zane ya wan bûye mînak û sembola 
hemû xortên Kurdistanê, bo xebat û 
berxwedana di riya azadiyê de, em 
bilind dinirxînin. 

67 salan berî niha û di roja 
10'ê Xakelêwe, pêşewayê 
mezin serkomarê Kurdis- 
tanê û Heme Husênxanê 
Seyfê Qazî, û Ebûlqasimê 
Sedrê Qazî li qada Çar- 
çeraya Mehabadê û rast 
li vê cihê ku salekê 
pêştir Ko- 
mara 



Kurdistanê li wir hate ragehandin, li 
ser biryara Heme Riza Şah hate bi- 
darvekirin. 

Rejîma Paşatiyê ya dîktator, jêve bû 
ku bi nemana Komara Kurdistanê û 
bidarvekirina serkomarê Kurdistanê 
û hevalên wî, tevgera rizgarîxwaziya 
Kurd, bo her tim dikeve qedema û 
hesta Kurdatiyê û bîra neteweyî, 
di dil û mêjiyê xelkê kurdistanê de 
namîne. Lê vê karesatê 
ne tenê her neka- 
ku îradeya 
xebat û ber- 
berekaniya 
nete weya 
Kurd têk 
b i ş k ê n e , 
belkû kûreya 
xebat ji bo 
azadî û riz- 
gariya Kurdis- 
tanê germ kir. 

Yek ji wan 
wa n e y ê n 
mezin 
giring 



Pêşewayê me yê mezin ji me re bi 
cih hêlaye, û dibe em berdwam jê hîn 
bin, û şanaziyê pê bikin, xweragiriya 
Pêşewa û berevaniya ji mafê rewa 
yê Kurd li hemberî celadên rejîma 
paşatiyê û dadgeha leşkerî ya vê re- 
jîmê û mezinahiya Pêşewa di astekê 
de bû ku serbarê vê ku navbirî wekî 
bendkirî di bêdadgeha wê rejîmê 
de bû, lê eva Pêşewa bû, ku rejîm bi 
tewahî dadgehî kir, û bi hemû baw- 
eriya xwe ve bergirî ji armancên 
Kurd kir. 

Eva jî vê rastiyê diselimîne ku 
Pêşewa gellek baş dizanî ku mafê wî 
yê rewa ye ku wekî hemû mirovekî 
li ser vê cîhanê, azadane xak û av û 
wargeh û nîştimaneke wî hebe, û 
yên ku dixwestin wî dadgehî bikin ji 
bilî dagîrker naveke wan ê din nîne, 
û tu mafeke wan li ser Kurd û Kurd- 
istanê nine. 

Her ew baweriya qahîm ya Pêşewayê 
mezin Qazîmihemed bû ku îzin neda 
ku di dema bidarvekirinê de, çavên 
wî girê bidin, û biryar da ku di 
demên dawî ên jiyana xwe de, çavên 
wî li vî xaka pîroz û xortên neteweya 
xwe be, ku bi dil û can ve, fîdakarî 
jêre kir. 

Rast e ku Komara Kurdistanê nemaye, 
lê armancên Komara Kurdistanê her 
wa armancên xelkê Kurdistanê 
ne. Xelkê Kurd di Kurdistana 
îranê de, her li ser vê rêbazê 
ne ku Pêşewa û bi hezaran 
şehîdên Kurdistanê bi 
pêşkêşkirina canê xwe 
xemilandine, wate 
riya azadî û 
rizgariya gelê 
Kurd. 

Hemwelatiyên 
birêz! 

Felsefeya he- 
bûna Komarê 
bi rêberati- 
ya Pêşewa 
nîşaneya dûr- 
bîniya wî ke- 
sayetiyê, û 


qalbûna wî ya di nava 
xebata neteweyî û pir- 
sa nasyonalîzmê de 
bû. Pêşewa di nava sir 
û seqem hizra wê ser- 
demê de, karî pirseke 
giring wekî nasyo- 
nalîzmê bi awayekî 
serdemiyane zeq bike 
û hejmarek ji bine- 
mayên nasyonalîzmê bihêz bike. 

Pêşewayê Kurdan bi kar û kiryara 
xwe, xwest ku bêje nivşa pêşiya xwe, 
ku formgirtina nasyonalîzmê û cih- 
girbûna wê hewcedarê qurbanîdanê 
ye, û baş ji vê rastiyê tê gihîştibû ku 
ziman bo seqamgîriya nasyonalîzmê 
gellek giring e, lewra beşeke zaf ji 
hêza Komarê di vê riyê de bi kar anî, 
û dixwest ku pirsa kultura giştî ya 
Kurd bike bingeha karê dîplomasi- 

yê- 

Ew çend xal nîşander û selmînerê 
vê yekê ne ku binemayên nasyo- 
nalîzma Kurdî, zêdetir ji nîv sedsalî 
berî niha form girtiye. Berevajiyê 
gotinên hinek ji qelembidestan ku 
bangeşeya "Qewmiyet”ê dikin. Le- 
wra li ser neteweya Kurd û parti- 
ya Pêşewa hewce ye ku bingehên 
nasyonalîzma Kurd bi piştqahîmiya 
bi teoriyên cîhanî, bihêz bike, û pirsa 
"Çiyetî" û "kîyetî" di nasyonalîzmê 
de zeq bike, û navber û cudahiyan 
destnîşan bike. 

Xûşk û birayên rêzdar! 

Pêşewa Qazî bi nirxandina rewşa ku 
di encama şerê duyemîn ê cîhanî de 
çê bibû, û bi mifahwergtina ji pêgeh 
û bandora civakî ya xwe, karî û parti- 
yeke modern bo rêbertiya xebata 
neteweyî ya Kurd ava bike, û di gel 
bûyeran here pêş û dewleta Komara 
kurdistanê ragehîne û serweriya si- 
yasî û mafê xwebirêvebirinê ji Kur- 
dan re desteber bike. 

Ew kiryara mezin ya Pêşewa û parti- 
ya wî, guhertineke bingehîn li rewşa 
siyasî ya civakê de bû, lewra Komara 
Kurdistanê û Pêşewa Qazî bûne kele- 
ma çavên kevnarperwerên Tehranê. 

Wê demê jî ku Komara Kurdistanê 
kete metersiyê de, bi emegdariya bi 
sond û peymana ku di gel neteweya 
xwe girê dabû, amade bû ku bi 
gorîkirina canê xwe berevanî ji xak 
û xelkê nîştimana xwe bike. 

Hewce ye ku wekî rêzgirtin û emeg- 

dariyekê em yad û bîra qehremanên 
Barzanî bikin ku di dema Komara 
Kurdistanê de gellek fedakarî kirin, 
û li şerê Mameş û çendîn bergiriyên 
cesûrane de, bi hemû hêz û şiyana 
xwe bergiriyê ji Komara Kurdis- 
tanê bikin û şehîdbûna fermandeyê 
naskirî "Xoşewî Xelîl" vê rastiyê dis- 
elimîne. 

Di gel şehîdbûna Pêşewa û hiloşîna 
Komarê, partiya me derbeke bi ban- 
dor lê ket, lê belê neçemiya û pişta 
xwe li jêr barê vê xema giran de rast 
kir, û xebatkarên partiya me karîn 
piştî heyamekê bi tekoşîn û feda- 
kariya xwe, dilê dostan şad bikin û 
dijminan jî perîşan û bêçare bikin. 
Berxwedana têkoşerên PDKÎ di nav 
girtîgehên rejîmê de, derbiderî û 
awarebûn û di encam de serhildana 
46-47'an (1967-68] lê ket, ku di vê 
qonaxê de jî, desteyek ji kadrên herî 
baş ên PDKÎ, canê xwe goriyê ar- 
mancên pîroz ên PDKÎ kirin. 

Malbatên serbilind ê Şehîdan! 

Piştî şoreşa gelên îranê û destbiser- 
degirtina zehmet û mandîbûna 
gelên îranê ji aliyê taqimeke opor- 
tonîst ve, qonaxeke din ji xwera- 
giriya tekoşerên demokrat dest pê 
kir, kîjan çiya û kîjan gund û bajar di 
vê Kurdistanê de heye, ku qada şêre 
kurên Demokrat nebe, û dastana 
berxwedan û serînetewandinê têde 
nehatibe nivîsandin. 

Di gel berfirehbûna qada şerê dase- 
payî, rêberê mezin Dr. Qasimlo bi 
armanca amadekariya zêdetir û 
lêxistina derbên giran li dijmin, 
daxwaza alîkariyê ji YNK (Yekîtiya 
Nîştimaniya Kurdistanê] kir, li jêr 
navê hêza piştîvan wekî pişt û pena- 
ya PDKÎ, da ku alîkariya PDKÎ bike. 

Di helwesteke bi cî û neteweî de, 
wan bersiva daxwaza PDKÎ dan, û bi 
bextkirina canê 15 kes ji fermande 
û pêşmergên xwe, û birîndarbûna 
bi dehan kesên din rûpelekî zêrîn 
di dîrokê de bi cih kirin. Hewc- 
eyê îşarepêkirinê ye ku tekoşerên 
partiya Şiyoî, û partiya Sosyalîst 
bi bextkirina canê baştirîn kadr û 
pêşmergên xwe, erkeke bilind ya 
neteweyî encam dan, û hejmarek ji 
baştirîn kadrên wan şehîd ketin û 
di vî warî de çi ji dest wan hat, bo 
xizmetkirina bi şoreşê encam dan. 

Em bi erka li ser milê xwe dizanin ku 
rêz ji tekoşerên Turkiyê û bi atybetî 
zehmet û mandîbûna hevalên parti- 
ya Sosyalîst a Kurdistanê-bakûr big- 
rin, ku bi kiryar di qada xebata rewa 
ya neteweya me de, ji tu fedakari- 
yekê xemsarî nekirin. 




Amadebûyiyên hêja! 

Di nava neteweyên din ên îranê de 
jî, xortên neteweya Turkên Azer- 
baycanî, hejmarek ji têkoşerên xwe 
pêşkêşî baregeha azadiyê kirine û 
bi rêbaza PDKÎ emegdar man, ku 
di nava wan de xebatkarê heta ser 
emegdar, Muhendis Riza Xeyatî tê 
dîtin. Xebatkarên neteweya Belûç bi 
dilsozî û zehmet û mandîbûna xwe 
mil bi milê pêşmergeyên PDKÎ dil- 
sozane xizmet bi tevgera rizgarîx- 
waziyê û PDKÎ kirine. 

Dema ku em bas ji rola şehîdên PDKÎ 
dikin, em nikarin fedakariya hemû 
hêz û aliyên siyasî ên Kurdistana 
îranê li qada xebatê de ji bîr bikin ku 
bi fedakariya xwe di bendîxaneyan 
de, û bi serşorkirina celadên rejîmê, 
û bextkirina canê pêşmergên xwe, 
rola xwe ya hêja di warê xizmet bi 
mafên rewa ên kurdistanê de lîs- 
tine. 

Dema em avriyekê li dîroka pir ji 
serweriya partiya xwe didin, em 
dibînin ku di vê rêyê de bi sedan as- 
teng û berbestên neyarên xwe der- 
bas kiriye û di vê pêxemê de canê bi 
hezaran kes ji xebatkarên herî baş 
ên xwe gorî axa Kurdistanê kiriye, lê 
bo bîstekê jî, dest ji xwastekên xwe 
ên rewa hilnegirtiye, û piştqehîm bi 
civatên xelkê Kurdistanê bûye, û bi 
îman û bawerî bi rêbaza şehîdan, li 
ser xebatê berdewam bûye, û heya 
gehîştin bi rizgariya herdemî û 
bidestxistina mafên netewî, xebat û 


tekoşîn berdewam dike. 

Komara îslamiya îranê jî bi hemû 
şiyana xwe hewla jinavbirin û di- 
jatiya xelkê Kurdistanê û partiya me 
daye, û be hizra xwe digîje armancên 
xw ên dijî gelî. Em dibînin ku teror, 
bidarvekirin û her rêyekî diceribîne, 
lê hertim tevî şikestê berbirû dibe. 

Di çend heyvên derbasbûyî de, 
karbidestên rejîmê li çend bajarên 
Kurdistanê serdana malbatên ser- 
bilind ên şehîdên PDKÎ kirin, û bi 
soz û qewlan, daxwaz ji wan kirine 
ku derheq bi derbazbûyiya şehîdê 
xwe baxivin û daxwaza lêborînê ji 
Komarî Îslamî bikin. Mohreyên îti- 
laatê haydarî vê yekê nînin ku mal- 
batên şehîdan bi başî dizanin ku 
ezîzên wan canê xwe di rêya xebat 
bona azadî û rizgariyê û mafê netewî 
pêşkêş kirine û tu carî berhev nînin 
ku serê xwe yê bilind bo rejîmekê 
bitewînin ku qatilê xortên wan in. 

Felsefeya rejîmê her di despêka 
hatine serkara wê de, li ser dijatiya 
netewa Kurd hatiye damezirandin. 

Lewra xelkê Kurdistan û xebatkarên 
partiyê, yek bi yekê van şehîdane 
bi kes û karên xwe dizanin û milkê 
tenê malbatên wan ninin. Jiber ku 
di pêxema bexteweriya vî xelkê de 
canê xwe gorî kirine û xelata herî 
baş bo cangorîtiya wan, emegnasî û 
wefadarî bi armancên wan in. 

Civakên xwedî şeref ên Kurdistanê! 


Her weke heya niha we nîşan daye, 
we erkê nîştimaniya xwe derheq 
bi malbatên şehîdan, bi serdana 
mezarên şehîdan, û wefadarî û eme- 
gnasiya xwe bi malbatên şehîdan û 
bi partiya xwe nîşan daye. 

Bi vê helwêsta xwe, we çavê di- 
jminên azadiyê kore kiriye, û dilê 
yadgarên şehîd û hevçeperên wan 
şa dikin, û xatircem bin ku roja 
azadiyê wê derbikeve! Heya cihê 
ku peywendî bi PDKÎ ve hebe, weke 
hertim partiya me bi pirensîpên 
xwe ên negor wate demokrasî, mafê 
netewî û serbixweyiya siyasî ya bir- 
yardanê, li hember xwîna bi neheq 
rijiyayî ya şehîdan, wefadar û emeg- 
nas dimîne, û tu cure zext û rewşek 
taybetî, nikare pêngavên wê sist û 
şil bike. 

Di 67'mîn salvegera bidarvekirina 
Pêşewa û hevalên wî de, serbarê 
şandina silavbo canê paqij ê Pêşewa 
û tewahiya şehîdên Kurdistanê, em 
peymana wefadarî bi armancên 
wan nû dikin, û bi vê hêviyê ne ku 
heya gehiştin bi azadî û rizgariyê, bi 
vê soz û peymanê wefadar bimînin. 

Silav li yekemîn serkomarê me 
yê şehîd Qazî Mihemed û tewa- 
hiya şehîdên Kurdistanê! 
Mirin û neman bo rejîma Komara 
Îslamî! 

PDKÎ 

Komisyona Civakî 
10.01.1393 
30.03.2014 

Nerîna 

Lîderan 



“Emê sozên 
xwe yên derbarê 
perwerdeya zi- 
manê dayîkê de bi 
cih bînin”. 



"Biryarnameya 
mafên mirovan 
ya li dijî îranê, ne 
L rewa ye". > 



r "Emrazênwekî 
ragehandinên 
giştî, û wêje dikar- 
in riya herî bi 
bandor bo nifûza 
dijmin bin”. u 



'Ji wê rojê şûnde ku Xumeynî rage- 
hand "Komara îslamî" ne peyvek 
kêm û ne peyvek zêde, heya niha jî 
hewla ji nû ve darêtina hizr û rift- 
arên xelkê li ser bingeha îdolojiy 
Wîlayeta Feqîh dide". 


Kerîm Perwîzî endamê Deftera Siyasî a PDKI: 


Diyarîkirina navê salê bi 
dirûşmên şewqdar bona 
xapandina bîrûraya giştî ji 
aliyê rêberê Komara îslamî 
ya îranê ve, di çend salên 
derbazbûyî de hertim ducarî 
dibe. "Aborî û çand tevî 
îradeya netewî û birêveberiya 
cîhadî’’ dirûşma îsal ya vê 
rejîmê ye. Bona bas û nîqaş û 
şiroveya zêdetir ya vê mijarê, 
me gotûbêjek tevî birêz Kerîm 
Perwîzî endamê Deftera 
Siyasî a PDKÎ pêk anî, ku deqa 
vê gotûbêjê bi vî awayî ye: 


H: Arif Vêlzî 


Pirsyar: Gelo bi baweriya we niha 
ku sala Hemaseya Siyasî û Aborî 
bi dawî hatiye, çi pêngavek maye 
ku rejîma Komara Îslamî di warê 
aborî de bavêje û dirûşma han çi 
xizmetekê bi rewşa niha ya abori- 
ya îranê dike? 

Bersiv: Mijar û pirsek girîng di warê 
nasîn û nasandina rejîma Komara 
Îslamî, lêhûrbûn ji dirûşmên wê ye, 
rejîma Komara Îslamî li ser esasa 
têza bîrokeya Wîlayeta Feqîh berde- 
wam û di hemû waran de dirûşm 
û bangewazên ecêb hilgirtine û di 
naveroka xwe de bi tewawî berevajî 
wan dirûşm û soz û peymanan kar û 
riftar kiriye. 

Di serdema despêka deshilat bidest- 
vegirtinê heta piştre ku şer tevî 
rejîma îraqê kir û heya qonaxên 
paştir û heya niha jî, heya Komara 
Îslamî dirûşmên şewqdar û mez- 
intir û zehmettir hilgirtibe, di rastî 
de nîşanderê nebûna şiyan û lewa- 
ziya navxweyî a rejîmê bûye. Bi wa- 
tek din her demekî ku digel arîşe û 
astengên mezin berbirû bûye, û di 
kirîzê de dest û pê kutaye, dirûşmên 
mezintir bilind kiriye. 

Di serdema şerê tevî rejîma îraqê, 
çaxê ku di eniyên şer de tevî şikistê 
berbirû dibû û hêzek zaf a mirovî 
bi xisarî dida, di diruşmên xwe de 


û bi taybet di nimêjên rojên înê 
de, gotarbêjên ser bi rejîmê, bas ji 
nêzîkbûna bi serkevtinê û herweha 
şer heya azadkirina Qudsê kiriye. 

Ya 2,3 sal berî niha dema ku hisarên 
navnetewî dijî Komara Îslamî tund- 
tur bûn, hindek ji berpirsyarên re- 
jîmê ragehandin ku dibe em weke 
dema hisarên ser "Şe'bî Ebî Tabb" 
riftarê bikin. 

îşare bi wan salan dihate kirin ku 
di despêka dîroka îslamê de, Mis- 
ilmanên Mekê di dolekê de bi navê 
"Şe’bî Ebî Talib” ketin nav hisarên 
aborî de û heyama çend salan bi 
hejarî û xwazokî jiyana xwe derbaz 
dikirin. Lê Xamineyî Rêberê Komara 
îslamî bi nerihetî ve bas ji vê yekê kir 
ku ne tenê li rewşa lewaz û hisarê 
de ninin, belkî di rewşa Bedr û Xêy- 
berê de ne ku serkevtinên mezin di 
despêka îalamê de tomar kirine. Lê 
hemû 2 sal bi ser de derbaz nebûn 
ku li hember Şeytanê mezin de bi 
çok de hat û stûyê xwe tevand û 
eşkere bû ku diruşmên Weliyê Feqîh 
heya çend rastin. 

Sala 2013(1392]'an ji aliyê xam- 
ineyî ve weke sala Hemaseya Si- 
yasî û Aborî hate binavkirin, lê 
hemaseya wê di warê siyasî de ew 
bû ku mohreyek ewlehî ya xwe 
bike serkomar da ku tevî Şeytanê 
mezin bhevhatinekê bidest bixe 
û hemaseya aborî jî ev bû ku bi li- 
hevhatinekê tevî Rojavayê, bikare 
6 Milyard dolar ji pereyên netewî 
ku pêştir hatibûn biloke kirin azad 
bike. 

Weke din tewahiya dirûşm û soz û 
peymanên ku di serdema sinaryoya 
hilbijartinê de dabûn, bi direv der- 
çûn û niha hemû bas ji dewrana 
dijwar ya aborî dikin û şarezayên 
aborî jî b ser vê baweriyê ne ku sala 
2014(1393]'an, salake pir ji zeh- 
metî û pir ji hejarî û pir ji kirîz dibe 
bo îranê. 

Encama tewahiya siyasetê aborî û 
çewaşekarî û birêveberiyên rejîmê 
di warê aborî de, kirîza aborî. Ew 

qasê bêkarîiyê, hejariya berbilav, 
daxistina kargehan, nebûna dirav 
bona birêvebirina armancdarkirina 
yaraneyan û ...hwd bûye. 

Rohanî bi eşkere bas ji wêranbûna 
rewşa aboriya welat dike. Lewra 
ev diruşm û navdêrkirin ji aliyê 
Weliyê Feqîh ve tenê ew qasê kirîz 
û neçarbûna rêberên rejîmê di warê 
çareserkirina alozî û arîşeyan nîşan 
dide. 

Pirsyar: Bi liberçavgirtina gen- 
deliya berbilav a di navbera 
deshilatdarên Komara Îslamî û 
dam û dezgehên rejîmê de, têge- 
ha "Mudîriyeta Cehadî” dikare çi 
cih û wateyek hebe? 

Bersiv: Eva ku Weliyê Feqîh bas ji 
Mudîriyeta Cehadî dike, berî her 
tiştî nîşaneya vê yekê ye ku Weliyê 
Feqîh rewşa han bi rewşek cîhadî 
dizane. Rewşa cîhadî di warê aborî 
de, nîşana ew qasê kirîz û alozî û 
gefa b ser rejîmê ye û di vê biyavê 
de rejîm şerê man û nemanê dike. 
Rewşa cîhadî ev rewşe ku êrîşek 
berfireh û malvêranker li ser per- 
galê be û di bereberê vê de be ku 
pergala rejîmê bi hevre girê bide û 
biherifîne û rêberê rejîmê fermana 
cîhadê bona rizgarkirina pergalê 
daye da ku di demên dawî ên mirin 
û jinavçûna rejîmê de, bi mudîri- 
yeta cîhadî bigehin hevara rejîmê û 
biparêzin. 

Lê gelo rêberiya rejîmê ev rewayî û 
meşrû'îyet maye ku biryara cîhadê 
bide? Gelo berpirsyarên rejîmê 
kesên dilsoz û cangorî ne ku bige- 
hin hevara sîstemê? Gelo îmkan û 
derfeta vê yekê hene ku pergala xwe 
rizgar bikin? 

Bersiva tewahiya van pirsyaran wî 
çaxî eşkere dibe ku avriyekê ji sala 
derbazbûyî bidin û wan nûçeyan 
bînin bîra xwe ku gendelî û diziya 
sedan û hezaran milyardî a ber- 
pirsyarên rejîmê eşkere bûn û kes- 
ên herî nêzîk ji Xamineyî jî dest têde 
hebûn û rêberê rejîmê biryar da ku 
zêde bas jê nehê kirin. 

Lê her rojê gendeliyek nû ji wan 
eşkere dibû, heya kar gehişt vê yekê 
ku nûçegehaniya Roytêrzê bas ji 
samana 100 milyard dolarî ya xam- 
ineyî dikir. Di pergal û rewşek weha 
de fermana mudîriyeta cîhadî tenê 
weke henek tê ber çavan. 

Pirsyar: Piştî derbazbûna sê de- 
hikan bi ser şoreşa çandî de, di- 
yarîkirina salekê bi navê çand di 


Dom R: 6 
























Kuştin û reşekujiyê, nekari- 
ye hewara mafxwazên kurd 
bêdeng bike 


Dara Natiq 



D ujminên gelê kurd bi 
dirêjahiya dîrokê û bi 
piraktîzekirina siyaseta 
asimîlasyonê û bi ber- 
nameyên curbicur hewla helandin 
û jinavbirina neteweya kurda daye, 
û hertim daxwazên rewa ên gelê 
kurd bi agir û reşekujiyê daye. 

Piştî şoreşa gelên îranê û hatine 
ser kar ya rejîma mirovkuj ya îs- 
lamiya îranê, di demekê de ku pi- 
raniya neteweyên îranê û bixas- 
manî neteweya kurd, daxwazkarê 
pêkanîna sîstemek demokratîk û 
gelî bûn, û daxwaza mafê çarenivîs 
û rêvebirin û îdarekirina welat bi 


bê tu ferq û cudahiyeke îtnîkî û 
olî dikirin, heyf û mixabin rêberê 
wê demê yê rejîmê, bê vê ku guh- 
dariya daxwazên rewa ên xelkê 
bike, biryara xezayê (cîhadê) li dijî 
xelkê mafxwazên kurd ragehand 
û carek din kuştareke bêrehmane 
li dijî neteweya kurd rê xistin, û 
bi hezaran kesî ji xelkê bê sûç gorî 
bûn, û sedan kesên azadîxwaz û 
têkoşerên neteweya me jî hatin bi- 
darvekirin û komkujî û reşekujiyê 
sertaserê kurdistanê dagirt, û 
şereke malxirabker bi ser kurdis- 
tanê de hat sepandin, û bajar û bix- 
asmanî gund xirab kirin û bêhur- 
metî bi mizgeftan kirin, Quran 


şewitandin û rehim bi jin û zarokên 
sawa jî nekirin. 

Siyaseta komara Îslamî bi merema 
tepeserkirin û jinavbirina bizava 
neteweya kurd li kurdistana îranê 
û hewlên wê bizavê bo cihgirkirina 
sîstemek demokratîk û destveanî- 
na mafê çarenivîsê, ji aliyê komara 
Îslamî ve kete ber lehiya jinavbirin 
û reşekujiyê. 

Piştî serketina şoreşa gelên îranê û 
bi talanbirina destkevtên şoreşê ji 
aliyê komek melayên derefetxwaz 
û dijî azadî, kurdistan kete rewşek 
xirab û rewş û hewayeke pirr me- 

tirsîdar de. 




Rêjîmê êrîşek berfireh li bajar û 
gundên kurdistanê dest pê kir, û 
beşek berbiçav ji gundên kurdis- 
tanê xirab bûn. 


Bixasmanî êrîş bo ser gundê Qela- 
tana Nexede ku li 6'ê xakelêweya 
1359 'an (Adara 1980) ku tevî 
wêrankirinê ,50 kes jî ji xelkê wî 
gundî şehîd kirin. 

Herwisa li roja 7'ê xakelêwe di he- 
man salê de, êrîş kirne ser gundê 
Çeqel Mistefa li bajarê Nexedê, û 21 
kes ji xelkê wî gundî şehîd kirin, û 
gundê wan jî bi tewahî ji nav birin. 

Xirabkirin û kuştina xelkê gundê 
Gêçê û Pîrancix li herêma Soma- 
biradost li bajarê Urmiyê li 3-4’ê 
xakelêweya sala 1362 (Adara 
1983) ku 33 kes ji xelkê wan du 
gundan kuştin. Kuştina zêdatir ji 
50 hezar kes ji xelkê bê sûç li kurd- 
istanê û xirabkirina dehan gund di 
kurdistanê de berhema siyasetên 
şerxwazane û asemîlasyona rêjîmê 
bû ku vedizanî bi xirabkirin û 
reşekujiya xelkê kurdistanê, te- 
vgera azadîxwaziya neteweya kurd 
jinav diçe. 

Lê siyaseta çepel û dijî mirovahiyê 
ya rêjîmê ne tenê nekariye îradeya 
mafxwazên xelkê kurdistanê lawaz 
bike û jinav bibe, belkû kurdis- 
tan îro bûye qada xebat û berber- 
ekaniya dijî siyasetên rejîmê û gelê 
mafxwaz ê kurd, û herweke berê 
bi îradeyekê bihêztir,li hemberî 
bidestveanîna mafên rewa ên xwe 
de xebatê dikin. 

Komara Îslamî de çi wateyekê di- 
gehîne? 

Bersiv: Di wê rojê de ku Xumeynî 
yê rêberê rejîma Komara Îslamî 
diruşma azadîxwaziya xelkê guherî 
û ragehand ku "Komara Îslamî" ne 
peyvek kêm û ne pevek zêde, heya 
niha rejîm bi hemû awayekê hewla 
kontrolkirin û herifandina çandî ya 
gelên îranê, û herweha ji nûve darê- 
tina hizr û riftarên xelkê li ser binge- 
ha îdolojiy Wîlayeta Feqîh dide. 

Di wê rojê de ku hêriş kirine ser 
rojname û kovar û medyayan û 
zanîngeh xistin bin destê xwe û 
şoreşa çandî ragehandin, hewil dane 
ku civaka îranê bikin civakek kevî di 
bin destê rêberê rejîmê de. 

Lê niha jî ji pîlana xwe de serkevtî 
nebûne û her sal û bi her hêcetekê, 
basa çand û berxwedana çandî û 


jinûve darêtina çandî û mijarên han 
dikin û hêj jî têde mane. Bitaybet ji 
vê yekê nîgeranin ku êdî xelik guh 
nede axivtinên berpirsyarên rejîmê 
û rêyên din bide pêşiya xwe. 

Tevî soz û peymanê Rohanî, hin- 
dek ji xelkê li ser vê baweriyê bûn 
ku bi aliyê kêm ve di warê çandî de 
wê pencereyej ji wan re vebe, lê berî 
heyvekê Xamineyî oltîmatom da û 
wezîrê çanda Rohanî jî bersiva erênî 
jêre da û li vê diruşm û navdêrkirina 
sala 2014(1393)'an de, cardin îşare 
bi çand weke aliyek bingehîn û girîng 
tê kirin ku di wê de jî, bi dîtingehek 
cîhadî ve diçin pêş û kes nabe tûrikê 
bo vê yekê bidûre ku pencereyek 
biçûk a çandî bo bê vekirin. 

Pirsyar: Diruşma îsal ya Xamineyî, 
tevî siyaseta dereve û di peywendî 
tevî siyaseta "Nermişa Qehrem- 
anane”, çi peywendiyekheye? 


Bersiv: Eva ku rejîm li ser astê derve 
û li ser asta aborî de bi tewahî la- 
waz bûye û tevî kirîzên ev qas tund 
û dirjwar berbirû bûye ku gefa heri- 
fînê liser zêdetir kiriye, bo hemû 
kesekê eşkere ye ku her bi neçarî 
di van waran de, Xamineyî bi navê 
Nermişa Qehremanane de serê xwe 
bi xwastekên Rojava tevand û tevî 
Şeytanê mezin lihev hatin da ku re- 
jîma xwe ji vê qonaxa dijwar derbaz 
biket. 

Di diyarîkirina diruşm û navê îsal 
de jî, xamineyî ragehand ku di warê 
aborî ji wav re girîn e û rewşa cîhadî 
bi xwe ve girtiye, jiber ku diravên 
wan nemaye da ku çekan bikirin û 
ji Beşar Esed û Hizbullaha Lubnanê 
û diravê heyvane ya hêzên serkut- 
ker ên Sipah û îtilaatê nikarin dabîn 
bikin û lewra bi mudîriyeta cîhadî, 
dixwazin samanê welat xisar bikin 
daku diravên pirojeyên xwe ên ter- 
orîstî û tevdanîkariyên xwe bidest 


bixin. Di warê çandî de, tundûtîjî 
û serkut û sanorê zêdetir dikin da 
ku ji xelkê re bêjin ku, raste wan di 
hember Rojava de ser tevandine, lê 
bersiva xelkê îranê bi gulle û sêdarê 
didin. 

Di diyarîkirina diruşm û navê îsal de 
jî, xamineyî ragehand ku warê aborî 
ji wav re girîn e û rewşa cîhadî bi xwe 
ve girtiyr, jiber ku diravên wan nem- 
aye da ku çekan bikirin û ji Beşar 
Esed û Hizbullaha Lubnanê û diravê 
heyvane ya hêzên serkutker ên 
Sipah û îtilaatê nikarin dabîn bikin 
û mlewra biu mudîriyeta cîhad, dix- 
wazin samanê welatxisar bikin daku 
diravên pirojeyên xwe ên terorîstî û 
tevdanîkariyên xwe bidest bixin. 

Di warê çandî de, tundûtîjî û serkut 
û sansorê zêdetir dikin da ku ji xe- 
lkê re bêjin ku, raste wan di hember 
Rojava de ser tewandine, lê bersiva 
xelkê îranê bi gulle û sêdarê didin. 









BDP di hilbijartinên herêmî de, li gorî encamên nefermî li 3 jê bajarên mezin, 11 ba- 

jaran, 68 navçeyan û 23 bajarokan bi ser ket 



L i gorî encamên nefermî, 
BDP'ê di van hilbijartinan 
de 3 bajarên din b bajarên 
di destê xwe de zêde kir, 
hejmara şaredariyên xwe derxist 
102'an. Li hin navçeyan jî encamên 
hilbijartinê cihê nîqaşê ne. 

BDP'ê b 3 bajarên mezin, 11 bajar, 
68 navçe û 23 bajarokan bi ser ket. 
Rêjeya dengê BDP'ê li gorî hilbi- 
jartinên 2009'an b hin bajaran kêm 
bû, lê b hin bajaran derket asta re- 
korê. 

BDP ku di sala 2009’an de ji sedî 
5,21 ê dengan stend, di hilbijartinên 
herêmî yên 30'ê Adara 20114'an 
de b gel HDP'ê ev rêje derxist ji 
sedî 6,36’an. Di nava bajarên ku 
b şaredariyên BDP'ê zêde bûn 


Mêrdîn, Agirî û Bedlîs cih digirin. 
BDP’ê şaredariyên xwe yên Amed, 
Êlih, Wan, Dêrsim, Sêrt, Colemêrg, 
Şirnex û îdir jî parast. 

Bajar, navçe û bajarokên BDP'ê 
qezenc kiriye ev in: 

AGIRÎ 

Navend, Giyadîn, Bazîd û Tûtgax 
ÊLIH 

Navend, navçeyên Qûbîn, Kercews 
û bajarokên Îkîkopru û Balpinar 

BEDLÎS 

Navend, navçeyên Ovakişla, Norşîn, 
Xîzan, Moktî û bajarokê Yolalan 


AMED 

Bajarê Mezin, navçeyên Baglar, Bis- 
mil, Çinar, Pîran, Egîl, Erxenî, Hênê, 
Hezro, Peyas, Karaz, Pasûr, Lice, 
Farqîn, Sûr û Yenîşehîr 

COLEMÊRG 

Navend, navçeyên Çelê, Şemzînan 
û Gever, bajarokên Buyukçîftlîk û 
Bajerge 

ÎDIR 

Navend, navçeya Tozan (Tuzluca] û 
bajarokê Xoşxeber 

ELEZÎZ 

Navçeya Dep'ê 
ERZÎROM 

Navçeyên Xinis Karaçoban, 
Qereyazî û Tekman 

QERS 

Navçeya Dîgor 
SEMSÛR 

Bajarokên Bulam û Komur 
MÊRDÎN 

Bajarê Mezin, navçeyên Artûklû, 
Kerboran, Dêrik, Qoser, Şemrex, 


Nisêbîn, Mehsert û Stewr 
MERSÎN 

Navçeya Akdenîz 
MÛŞ 

Navçeyên Kop, Milazgirt, Gimgim û 
bajarokên Esentepe, Rustemgedîk 
û Ûzgorur 

SÊRT 

Navend, navçeyên baykan, Dihê 
û bajarokên Veyselkaranî, Kaya- 
baglar, Gokçebag, Atabagi û Beg- 
endîk 

RIHA 

Hewend, Xelfetî, Pirsûs û Wêranşar 
ŞIRNEX 

Navend, navçeyên Elkê, Cizîr, 
Hezex, Silopî û Qilaban, bajarokên 
Findik, Sirtkoy, Balvegeren, Kûmça- 
ti, Başverîmlî û Gorumlu 

DÊRSIM 

Navend û bajarokê Akpazar 
WAN 

Bajarê Mezin, navçeyên Mûks, El- 
bak, Ebex, Şax, Artemêt, Erdîş, Pay- 
izava, Rêya îpekê, Bêgir, Qelqelî û 
Serav. 


Encamên ne fermî yên hilbijartinên herêmî li 

rri ■ i ■ /v 

Tirkiye 


Hewlêr (Rûdaw]- Proseya veqetan- 
din û hejmartina dengên hilbi- 
jartinên herêmî b Tirkiyê berde- 
wame heta niha jî j i sedî 9 7 j i dengan 
hatine hejmartin, li gorî encaman jî 
Partiya Dad û Geşepêdanê (AKP] di 
hilbijartinan de ser ketiye. 

Sendûqên hatine vekirin: 190.388- 
97.87% 

Rêjeya dengan: 46.004.203 
Dengên pesendkirî: 44.233.730 
Rêjeya beşdariyê: 87.26% 

Hejmara giştî ya dengderan: 
52.718.458 

Rêjeya gitşî ya dengên AKP: 45.6% 
Rêjeya gitşî ya dengên BDP: 4.0% 
Rêjeya gitşî ya dengên HDP: 2.2 


Rêjeya gitşî ya dengên CHP: 27.9% 
Rêjeya gitşîya dengên MHP: 15.2% 
Aliyên din: 7.3% 

Rêjeya dengên BDP b Amedê: 

54.68% 

Rêjeya dengên BDP li Wanê: 
52.18% 

Rêjeya dengên BDP b Hekarî: 

66.76% 

Rêjeya dengên BDP li Şirnaxê: 

59.55% 

Rêjeya dengên BDP b Sêrtê: 49.4% 
Rêjeya dengên BDP b Batmanê: 
56.35% 

Rêjeya dengên BDP li Bedlîsê: 

44.05 

Rêjeya dengên BDP b Agirî: 46.1% 
Rêjeya dengên BDP b îdirê: 


44.56% 

Rêjeya dengên BDP b Dêrsimê: 
42.46% 

Rêjeya dengên AKP b Rihayê: 

61.83% 

Rêjeya dengên AKP li Gezî Entabê: 
54.57% 

Rêjeya dengên AKP li Çewlîkê: 

58.04% 

Rêjeya dengên MHP b Qerisê: 

28.7% 

Rêjeya dengên AKP b Elezîzê: 

55.83% 

Rêjeya dengên AKP li Erzerûmê: 
58.81% 

Rêjeya dengên AKP li Erzincanê: 
54.71% 

Rêjeya dengên AKP b Mereşê: 


59.16% 

Rêjeya dengên AKP b Meletê: 
61.54% 



















Kerîm Qelatî: "Rojên herî 
xweş ên jiyana min ew roj in 
ku ez pêşmerge bûm û Dr. 
Qasimlo hêj sax û silamet 
bû. Hertim min hîs dikir ku 
ez taze bûme pêşmerge û 
tu caran min mandîbûn hîs 
nedikir”. 


H:Rehîm Gergulî 


K erîm Qelatî naskirî bi 
Kerîm Naylon, kurê 

Rehîm Qelatî, sala 

1962(1341)'an li gundê 
Qarnê ya ser bi bajarê Nexedê hati- 
ye dinê. 

Kerîm Qelatî her di zarokatiya 
xwe de babê xwe ji dest dide û di 
temenê 7 saliyê de diçe xwend- 
ingehê, lê mixabin tenê piştî hefti- 
yekê bi sedema destengî û hejariyê 
destan ji xwendinê dikişîne û heya 
temenê 18 saliyê mijûlî karê cot- 
karî û şivantiyê dibe. 

Lê Kerîm Qelatî bi sedema vê ku ji 
xwendinê pir hez dike, kariye ku di 
xwendingeha Şoreşê de heya pola 
6 a despêkî bixwîne. 

Kerîm Qelatî nasyariya xwe 
bi PDKÎ re weha tîne zi- 
man: "Ez gellek zarok 
bûm ku dayka min 
basa cangorîtî û le- 
hengiya pêşmergan 
ji min re dikir, lê sala 
1978(1357)'an Hacî 
Ehmedî û Îbrahîm 
Telac li devera 
Nexedê li nav 
gundan digeriyan 
ûbasa PDKÎ ji xe- 
lkê re dikirin û 
xelk dikirn en- 
damê partiyê, 
wî çaxî min bi 
başî PDKÎ nas 
kir”. 

Kerîm Qelatî 
h e r w e h a 
tevlîbûna 
xwe bi PDKÎ 
weha tîne zi- 
man:"Demsla 


Payîza sala 1978(1357)’an ez bûm 
endamê PDKÎ û min peywendi- 
ya xwe tevî Sofî Kerîm Mehmûdî 
damezirand. 

Lê piştî kuştara gundê Qarnê û di 
sala 1979(1358)’an de, min tevî 7 
hewlên xwe li gundê Bayîzawê ku 
wî çaxî baregehên partiyê lê diman, 
xwe bi partiyê nasand. 

Berpirsê baregeha PDKÎ wî çaxî 
Omer kerîmî bû. Omer Kerîmî 
pirsyar kir ku kişan ji we xwediyê 
jin û zaroka ne? 

Sê kes xwediyê jin û zarokan bûn, 
ew sê kes şandin mala xwe û em 5 
kes jî bû pêşmerge”. 

Kerîm Qelatî roja herî xweş a jiyana 
pêşmergatiyaxwe wehatîne ziman: 
"Rojên herî xweş ên jiyana min ev 
roj in ku ez pêşmerge 
bûm û Dr.Qasimlo 
hêj sax û si- 
lamet bû. 

Hertim min 
hîsdikirkuez 
taze 


bûme pêşmerge û tu caran min hîs 
bi mandîtiyê nedikir”. 

Di hember de jî Kerîm Qelatî roja 
herî nexweş a jiyana xwe weha 
bas dike: "Roja cejna Qurbanê bû, 
baregehên me li Cawkanê bûn, du 
pêşmerge hatin û gotin gelo we ne- 
zaniye ku teqe ji Dr.Qasimlo hatiye 
kirin û mixabin birîndar ketiye? 

Piştre berpirsyarê baregehê hat 
û got xwe ngeran nekin û birînên 
Dr.Qasimlo ne giranin. 

Mixabin her êwariya wê rojê xe- 
bera şahîdketina Dr.Qasimlo belav 
bû. Birastî bi qasekê nexweş bû ku 
min wusa hizir dikir ku duniya li 
ser serê min xirab bûye”. 


Kerîm Qelatî dehreq 
jiyana xwe ya hev- 
par dibêje: "Sala 
1986(1365)’an min 
tevî Zara Fetahî 
keça şehîd Îsma'îl 
Fetahî jiya- 


■ 


na hevpar ava kir û berhema jiyana 
me jî 2 keç û kurek e”. 

Kerîm Qelatî piştî pitir ji 30 sal 
pêşmergatiyê çavnihêriya xwe li 
hember PDKÎ weha tîne ziman 
û herweha hêviyekê jî dixwaze: 
" Piştî zêdetir ji 30 salan xebat 
û pêşmergatiya berdewam, tenê 
çavnihêriya min ev e ku PDKÎ biser 
bikeve, eva ji boy min tev tişte, hem 
madî û hem jî me'newî. 

Herweha take hêviya min ev e 
ku Kurdistan rizgar be û ez car- 
din vegerim Kurdistanê û bikarim 
seredana malbatên şrhîdan bikim 
û bêjim ax çiqas xweş e ku xwîna 
şehîdên me bi xisarî neçû ye”. 


Kerîm Qelatî rû li xelkê Kurd- 
istanê dike û bi vê peyamê 
dawiyê bi hevpeyvîna xwe 
tîne: "Peyama min bo xe- 
lkê Kurdistanê ev e ku her 
weke berê PDKÎ bi partiya 
xwe bizanin û piştevanê 
partiya xwe bin, seredana 
malbatên şehîdan 
bikin û di xweşî û 
nexweşiyan de 
tevî wan bin û 
herweha sere- 
dana malbatên 
girtiyên siyasî 
bikin, ji ber ku 
him şehîd û him 
jî girtiyên siyasê 
li ser bidestxis- 
tina mafên rewa 
gelê Kurd 




i 


en 


canê xwe jid- 
est dane û di 
girtîgehên 
Komara îs- 
lamî de ne”. 















Nîşana berxwedan û berdewambûna li ser xebatê di 


newroza îsal ya Kurdistanê de 



R êûresma cejna newrozê li 
gund û bajarên Kurdista- 
na îranê de, di demekê de 
birêve çû, ku hêzên rejîma 
îranê bi ewlehîkirina gund û baja- 
ran hewla têkdana wan rêûresman 
didan, iê rêûresma cêjna newrozê 
berevajiyê xwesteka karbidestên 
rejîma îranê , di nava gund û 
herêmên curbicur ên Kurdistana 
îranê bi serkevtin ve birêve çû. 

îsal jî xelkê Kurdistanê bi alîkariya 
rêkxirawên çandî û medenî, wekî 
salên berê di Kurdistana îranê de 
newrozeke neteweyî û geş birêve 
birin. 

Rêûresma cejna neteweyî ya ne- 
wroz li gund û bajarên Kurdistana 
îranê serbarê sepandina rewşeke 
emniyetî ji aliyê Komara îslamiya 
îranê ve, bi beşdariya berçav ya 
xelkê Kurdistanê birêve çû, û xelk 
li hemû gund û bajarên Kurdistana 
îranê bi govend û dîlana beşdaran 
bi bê guhdana bi rewşa ewlehiyê 
cejna neteweyî ya 2 714’an ya Kurdî 
bi rêve birin. 

Xala cihê baldanê ya newroza îsal 


ji aliyekî ve ew bû ku xelkê Kurd- 
istanê li beşek ji herêman de bi 
xwendina sirûda neteweyî ya "Ey 
reqîb” û " Emrojî salî taze ye ne- 
wroz hatewe”, û herwisa bi xwen- 
dina sirûdên şoreşgerane û helbest 
û pexşanan ji aliyê helbestvan û 
nivîskaran di pesna newrozê de, 
rêûresmên newrozê bi rêve birin. 

Ji aliyekî din ve çalakên medenî 
di navxwe de jêve ne ku Kurd li 
Kurdistana îranê demekê dikare 
bibe hêza zext û givaşê bo ser Ko- 
mara Îslamî ku bikare di biyavên 
curbicur de hêza civakî ya Kurd- 
istanê bilivlivînin. Riya herî ser- 
ekî jî bo vê meremê alîkarîkirin û 
xweşkirina rewşê bo lihevnêzîk- 
kirina têkoşerên çiya di gel çalakên 
medenî li navxwe de ye. 

Di vê derheqê de xaleke din ya 
balkêş rola pozetîv ya medyaya 
Kurdî ya opozisyon bi taybetî 
Tîşk TV di warê bi bicoştirkirina 
rêûresmên newroz û bi taybetî di 
pêwendî di gel rûmalkirina çalaki- 
yan e. 

Herwisa her çend ku beşek ji 


çalakên medenî û ferhengî li enca- 
ma serkuta Komara îslamiya îranê 
de, di gel bendîxane, yan hilbijartina 
jiyana li derveyî welat berbirû bûn, 
iê îro em dibînin ku xelkê Kurdis- 
tanê û bi taybetî ciwanên welat 
bi hêz û pitansilyeleke zêdetir ve 
dixwazin ku bi mifahwergirtina ji 
dîroka xebata pirr ji serweriya ya 
neteweyî-demokratîk ya gelê Kurd, 
û ezmûnên xebata medenî tekoşîna 
xwe germtir bikin. 

Di vê derheqê de xala balkêş ew e 
ku em dibînin ku xelkê Kurdistanê 
û tekoşerên riya rizgariyê, piştî vê 
hemû zirara ku li encama tepeseriyê 
de iê ketiye, serbarê dirêjiya zexta 
hêzên ewlehiyê, dîsan bi hêza nivşa 
nû ya ciwanan, û bi derswergirtina 
ji ezmûna xebata pirr ji şanazî û bi 
xwîn ya neteweya xwe, û çalakên 
xwedî ezmûn ên biyavên curbicur, 
xebata xwe berdewam dikin. 

Lewra her ew ber bi pêşveçûna 
xebata neteweyî li Kurdistanê ber- 
hema xebata bi xwîn ya neteweya 
Kurd e. 

Bi xweşî ve rêûresmên cêjna ne- 


wrozê, xelkê kurdistan û çalakên 
siyasî û medenî zêdetir ji salên 
berê li hev nêzîk kiriye. Lewra 
rêûresmên newroz îsal ew sîgnala 
ji deshilatdarên rejîmê re şand ku 
nikare daxwazên rewa ên neteweya 
Kurd piştguh ve bavêje. 

Bêguman xelkê kurdistanê karîne 
li gorî şiyana xwe çanda yekgirtina 
cemawerî vegeşînin. 

Lewra birêvebirina cejna newrozê 
bi vî awayî nîşaneya geşeya di bi- 
yavê çandî û karê bi kom li Kurdis- 
tanê de ye. 

Ew deskevta bê guman berhema 
tekoşîna dehan sale ya xebatkarên 
riya rizgariyê û şehîdên riya rizgari- 
ya Kurdistanê ye, ku xelkê Kurdis- 
tanê di wan salên dawiyê de karîne 
ku serbarê zexta hêzên ewlehiyê 
ên rejîm cêjna newroz cemawerî û 
bi kom bi rêve bibin. 

Em hêvîdar in ku ew hereketa ce- 
mawerî ya xelkê bibe destpêk û 
pêngavek di warê baştir birêveçû- 
na boneyên neteweyî li Kurdistana 
rojhelat. 












Bîranîna Seydayê 
Tîrêj 


H ewlêr (Rûdaw)- îro 12 
sal bi ser koçkirina hel- 
bestvanê navdar ê Kurd 
Seydayê Tîrêj re derbas 
dibin. Seydayê Tîrêj di sala 1923’an 
de li gundê Nicîmê yê girêdayî 
parêzgeha Hesekê hatiye dinê. 


Helbestvanê navdar ê Kurd Ce- 
gerxwîn di dîwana xwe ya "Kî me 
Ez” de li ser Seydayê Tîrêj bi navê 
wî yê rastî "Nayifê Heso” helbestek 
nivîsandiye. Cegerxwîn di wê hel- 
besta xwe de wiha dibêje: 

Ev xwendin û zanebûn 


Dîwana Zozan, Libnan-Beyrût- 
1990. 

Dîwana Cûdî, Libnan-Beyrût-1998. 

Serpêhatiyên Kurdan (1). 

Berhemê wî yên neçapkirî ev in: 
Mûlida Kurdmancî. 



Dîwanek ji helbestan. 


Serpêhatiyên 

Kurdan(2). 


Seydayê Tîrej 3 caran 
hatiye xelat kirin: 


Xelata Roja Helbesta 
Kurdî li Sûriyê 1995. 




Seydayê Tîrêj navê wî yê rastî Nay- 
ifê kurê Heso ye. Gava ew dibe şeş 
salî, bavê wî mala xwe bar dike û 
li gundê Sêmitikê bi cih dibe. 
Tîrêj li wî gundî li cem mela 
Brahîmê Golî, Quranê û 
çend pirtûkên olî dixwîne. 

Wek gellek helbestvanên 
Kurdan, ew jî di dibistana 
olî de dest bi xwendin û 
nivîsandinê dike. 


Ew di sala 1937’an de 
hatiye bajarê Amûdê, 
û li wê derê dest bi 
dibistanê kiriye. 5 
salan li wê dibistanê 
xwendiye, lê ji ber 
mercên aborî xwen- 
dina xwe berdewam 
nekir. 


Li Amûdê têkiliyên wî 
bi helbestvanên mezin 
Cegerxwîn, Qedrî Can, 

Hesen Hişyar û Nûredîn 
Zaza re xurt bûye. Bi bandora 
wan jî, evîna helbestnivîsandinê di 
dilê wî de şax daye. Bi wan re xe- 
bata nîştimanperwerî kiriye û wek N ê z î k 
gelek welatperwer û ronakbîrên dikin serxwebûn 
Kurdan, Seydayê Tîrêj jî di nava 
civata Xoybûnê de cihê xwe girtiye. 

Li gel nivîsandina helbest û çîrokan Xortên wek te pir zana 
têkoşînek ramyarî jî meşandiye. 


Xelata 100 Saliya Rojname- 
vaniya Kurdî. 1998, Hewlêr. 


X e 1 a t a 
K o m a 
H e 1 e b c e 
ya Folklora 
Kurdî li Cizîrê- 
Hesekê. 2001. 


Seyda di helbestên xwe 
de zor û sitemkariya li ser 
neteweya Kurd, sedemên bind- 
estiya gel û ji bo rizgariya Kurdis- 
tanê pêwîstiya tekoşînek bi yekd- 
est û canbêzariyek bê sînor didît û 
dibêje: 


Gerekbêjin; Nezana 

Di sala 1952’an de, bi destê hêzên 
ewlekariya Sûriyê tê girtin, û 

dîwanek ji helbestên wî yên ne- Bira destên hev bigrin 
belavbûyî jî tê talankirin. Seydayê 
Tîrêj ji neçarî demekê dirêj xwe 

li nav Erebên Cibûran diparêze. Di vê rê de em bimrin...” 
Di sala 1973’an de, berê xwe dide 
bajarê Hesekê û li wir bi cih dibe, 

heta ku çû ser dilovaniya xwe. Berhemên Seydayê Tîrêj 


Ez narevim narevim pêşmergim ez 
narevim 


Wek hîm û tehtê çiyê tu car ji cih 
nalivim 


Bi zarotî diya min şîr daye min bi 
xwînê 


Di roja şemiya 23’yê Adara 2002’an 
de, di saet 8’ê êvarî li nexweşxaneya 
Dr. îsam Bexdê li bajarê Hesekê, 
helbestvan Seydayê Tîrêj çû ber 
dilovaniya xwe. 


Berhemên wî yên çapkirî ev in: 

Dîwana Xelat, Libnan-Beyrût- 
1985. 


Dunya li min bi yek bî ji ya xwe da 
nakevim. 


^gflifr 

Gotinên 

Navdaran 



Hêvî,nanê belengazan e. 


Thales 

Hêvî,xewneke ku mirovan 
hişyar dike. 

Aristo 

Ger hêvî ji dest biçe,tirs jî 
diçe. 

Milton 

Ji ber dêla şerefa min 
bimire,ez bimirim çêtire. 

Addison 

Şeref ji bo peyayên birûmet,ji 
jiyanê jî biqîmettire. 

Shakespeare 

Du navên şeytên hene:Yek jê 
şeytan e,yê dinjî derew e. 

VictorHugo 

Cihê ku şeytantê tê re derbas 
dibe,jin jî dikarin tê re derbas 
bibin. 

ProsperMêrimê 

















. y tipan ötiizin. 

Ezclê ji te re hinek 
tlpckn bibêjim, tu \> 
miinakên wan bido 


| Em dest pê 
•, bikin! 


Axad: Ê 
Qerfm; Êzing 
Azacf: A 
8«rfin: Agir 
Azadl; I 
Berfîn: isot 
Azad: G 
Berfin; Ûijik 
Azacf: M 


B«rfin: Wati 
ALcad. W 
Berfin: Wêne 
Axad: X 
Berfîn: Xani 
Azad: Xw 
Berfin: Xwö 
Axad: Hcr bi|E Sûrfin 
Berfin: SpasAzadcan. 


Tipen 

Nêzdeng 


e - e 
zer - zêr 
ker - kêr \ 
mer - mêr J 


t - 1 

birin 

kirin 

Pir- 


# 


A - 

u - u 

h - x 

v - w 

kur - kûr 

hêz - xêz 

sv - ew 

tu - tû 

hiç - xiç 

dev - dew 

/ 

hew - xew ^ 

hev - hew 


k - q t. 

ker-qer 

keiandin - qeiandin 
kelem - qelem 


Ew hevalên ku 
bersiva rast ya 
metelokan dane: 

- kavus Ezizi ji 
Danmarkê 

2- Zeynelabidîn ji 
bajarê Wanê 

3- Evîn hêja ji Ur- 

miyê 

4- Dilovan Duhokî 

ji Duhkê 



Tiştonek 



A: Mahir Berwarî 


1 - Tiştek min heye ser mişar, 
nîkil mikar. 

- Şaşik li ser seraye, bang dide, 
lê ne melaye. 

- Sere mişaru, pê xeparu. 
Bersiv: Dîkil/Dîk 

2 - Ji vêrê heta Mûsil hemî 
lawkên çav bi kil. 

- Ji vêrê heta Mûsil, hemî 
xatûnên çav bi kil. 

- Wit wit, şûnkê dûl qut. 

- Dengbêjekî dengzelal e, ji 
qewmê xwe re neyar e. 

- 10 mêr bi rengekî sitrana 
dibên bi dengekî. 

Bersiv: Kew 

3- Bager dezî, li palê bezî. (* Ji 
kewa biçûktire) 

Bersiv: Sûsik 

4- Li erdê weke gîsk e, li es- 
man weke nîsk e. 

Bersiv: Eylo/Ilho 

5. - Tişteke ji gezê biçûktire, 
ji bihostê mezintire, ji befrê 
sipîtire û ji qîrî reştire. 

- Reş e reş e mîna qîrr, spî 
ye spî ye mîna şîr, diçe diçe 
mîna mîr. 

Bersiv: Qişqil 

6- Tiştekî tiştane, li ser kevra 
xiştane. 

Bersiv: Çûçik/çoleke 

7 - Reş e wekî qetranî, sipî ye 
wekî kitanî, sûr e wekî mer- 
canî, difirit diçite esmanî. 

Bersiv: Meqesok 


Xwendevanên hêja! 

Hûn dikarin bersiva 
tiştonekan bi rêya E-maila 
Agiri2003@gmail.com ji me 
re bişînin. 

Çend dîmenên taybet bi rêûresma 10'ê Xakelêwe, roja Şehîdên kurdistanê, Koye- kurdistana başûr 
































